ଥିରୁଅନନ୍ତପୁରମ୍ଃ କେରଳ ସ୍ୱାସ୍ଥ୍ୟ ବିଭାଗରେ ଚାକିରି କରିଥିବା ସଜୀଶ ନାମକ ଜଣେ ବ୍ୟକ୍ତି ନିଜ ପ୍ରଥମ ମାସର ଦରମା ୨୫,୦୦୦ ଟଙ୍କା କେରଳ ବନ୍ୟା ପୀଡ଼ିତଙ୍କ ପାଇଁ ଦାନ କରିଛନ୍ତି।
କେରଳରେ ଯେତେବେଳେ ନିପା ଭାଇରସ୍ ବ୍ୟାପିଥିଲା, ନର୍ସ ଲିନି ପୁତ୍ଥୁସାରୀ ଡାକ୍ତରଖାନାରେ ନିପାରେ ଆକ୍ରାନ୍ତ ରୋଗୀଙ୍କ ଚିକିତ୍ସା କରିଥିଲେ। ଫଳରେ ସେ ନିଜେଏହି ଭାଇରସ୍ରେ ଆକ୍ରାନ୍ତ ହୋଇ ମୃତ୍ୟୁବରଣ କରିଥିଲେ।
ସେତେବେଳେ ଲିନି ନିଜର ଉତ୍ସର୍ଗୀକୃତ ସେବା ପାଇଁ ସାରା ଦେଶରେ ଚର୍ଚ୍ଚିତ ହୋଇଥିଲେ। ଏବେ ତାଙ୍କ ସ୍ବାମୀ ସଜୀଶ ବନ୍ୟା ପ୍ରପୀଡ଼ିତ କେରଳବାସୀଙ୍କ ପାଇଁ ଦାନ କରି ଚର୍ଚ୍ଚାରେ ଅଛନ୍ତି।
